CELEX: 32014R1038
Language: fi
Date: 2014-09-25 00:00:00
Title: Komission täytäntöönpanoasetus (EU) N:o 1038/2014, annettu 25 päivänä syyskuuta 2014 , tiettyjen tavaroiden luokittelusta yhdistettyyn nimikkeistöön

1.10.2014   
            
            
               FI
            
            
               Euroopan unionin virallinen lehti
            
            
               L 287/14
            
         KOMISSION TÄYTÄNTÖÖNPANOASETUS (EU) N:o 1038/2014,
   annettu 25 päivänä syyskuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia, voidaan käyttää neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä syyskuuta 2014.
      
         
            Komission puolesta,
         
         
            puheenjohtajan nimissä
         
         Heinz ZOUREK
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Muoviputki, jonka pituus on 142 cm ja jonka toisessa päässä on ilmalla täytettävä muovipallo (ns. pallokatetri).
                              Katetrin proksimaaliosan läpimitta on 0,63 mm, se on valmistettu hypoputkiaineesta ja pinnoitettu polytetrafluorieteenillä (PTFE).
                              Katetrin distaaliosan läpimitta on 0,79–1,02 mm ja se on valmistettu polyeetterilohkoamidista (PEBA) ja pinnoitettu hydrofiilisellä aineella.
                              Pallon pituus on 6–27 mm ja läpimitta 2–5 mm.
                              Putkessa on Luer-liitäntä, atraumaattinen (joustava) kärki ja kaksi kultaista ilmaisinrengasta.
                              Luer-liitännän ansiosta putki voidaan yhdistää paineistuslaitteeseen, jolla pallo täytetään ilmalla.
                              Atraumaattista kärkeä käytetään viemään katetri kehossa suonta pitkin sepelvaltimoon. Kun katetri on oikeassa paikassa sepelvaltimossa, pallo täytetään ilmalla, jolloin rasvakerrostumat (ateroskleroottinen plakki) puristuvat suonen seinämää vasten. Puristettaessa plakkia kokoon suonen sisäläpimitta kasvaa.
                              Ilmaisinrenkaiden avulla atraumaattisen kärjen tarkka sijainti kehossa voidaan paikallistaa.
                              Pallokatetri poistetaan kehosta ja heitetään pois hoitotoimenpiteen jälkeen.
                              Tavara esitetään tullille pakkauksessa ja steriloituna.
                           
                        
                      (1) Ks. kuva 1
               
               
                  9018 39 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 9018 ja 9018 39 00 nimiketekstien mukaisesti.
                  Putken objektiivisten ominaisuuksien eli ilmalla täytettävän pallon, atraumaattisen kärjen, kultaisten ilmaisinrenkaiden ja Luer-liitännän yhdistelmän vuoksi se voidaan tullille esittäessä tunnistaa 90 ryhmän lääketieteelliseksi kojeeksi tai laitteeksi.
                  Luokittelu nimikkeeseen 9021 ei tule kyseeseen, koska putkea ei istuteta kehoon vamman tai vajavuuden kompensoimiseksi, vaan se poistetaan hoitotoimenpiteen jälkeen.
                  Sen vuoksi tuote on luokiteltava CN-koodiin 9018 39 00 katetriksi (ks. harmonoidun järjestelmän selitykset, nimike 9018, I ryhmä).
               
            
                  
                              2.
                           
                           
                              Kaareva muoviputki (ns. ohjainkatetri), jonka sisäläpimitta on 1,47–2,29 mm ja pituus 100 cm ja jossa on sekä röntgensäteitä läpäisemätön merkkirengas että atraumaattinen (joustava) kärki.
                              Tavarassa on ruostumatonta terästä oleva kaksinkertaisesta interlock-neuloksesta valmistettu litteä osa, joka on suljettu muoviaineeseen (polyeetterilohkoamidiin (PEBA), polyftaaliamidiin (PPA), nailoniin), ja sen piistä valmistetussa sisäpinnassa on voitelupinnoite.
                              Ohjainkatetri voidaan viedä sepelvaltimoon suonen kautta. Ohjainkatetrilla voidaan ohjata myös muita kojeita sepelvaltimoon.
                              Röntgensäteitä läpäisemättömän merkin avulla atraumaattisen kärjen tarkka sijainti kehossa voidaan paikallistaa.
                              Ohjainkatetri poistetaan kehosta ja heitetään pois hoitotoimenpiteen jälkeen.
                              Tavara esitetään tullille pakkauksessa ja steriloituna.
                           
                        
                      (1) Ks. kuva 2
               
               
                  9018 39 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 9018 ja 9018 39 00 nimiketekstien mukaisesti.
                  Putken objektiivisten ominaisuuksien eli sen kaarevuuden, röntgensäteitä läpäisemättömän merkin, atraumaattisen kärjen ja voitelupinnoitteen yhdistelmän vuoksi se voidaan tullille esittäessä tunnistaa 90 ryhmän lääketieteelliseksi kojeeksi tai laitteeksi.
                  Luokittelu nimikkeeseen 9021 ei tule kyseeseen, koska putkea ei istuteta kehoon vamman tai vajavuuden kompensoimiseksi, vaan se poistetaan hoitotoimenpiteen jälkeen.
                  Sen vuoksi tuote on luokiteltava CN-koodiin 9018 39 00 katetriksi (ks. harmonoidun järjestelmän selitykset, nimike 9018, I ryhmä).
               
            
                  
                              3.
                           
                           
                              Joustava metallilanka (ns. johtolanka), jonka läpimitta on 0,35 mm ja pituus 180–300 cm ja jossa on kaksi röntgensäteitä läpäisemätöntä merkkiä ja pyöristetty kärki.
                              Lanka on valmistettu metalliseoksesta biolääketieteellistä käyttöä varten ja siinä on polytetrafluorieteenistä valmistettu proksimaalipinnoite ja piistä tai hydrofiilisestä aineesta valmistettu distaalipinnoite.
                              Röntgensäteitä läpäisemättömien merkkien avulla langan tarkka sijainti kehossa voidaan paikallistaa.
                              Lankaa käytetään laitteiden ohjaamiseen ja sijoittamiseen sepelvaltimossa tehtävissä toimenpiteissä.
                              Johtolanka poistetaan kehosta ja heitetään pois hoitotoimenpiteen jälkeen.
                              Tavara esitetään tullille pakkauksessa ja steriloituna.
                           
                        
                      (1) Ks. kuva 3
               
               
                  9018 39 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 9018 ja 9018 39 00 nimiketekstien mukaisesti.
                  Langan objektiivisten ominaisuuksien eli sen suunnittelun ja röntgensäteitä läpäisemättömien merkkien yhdistelmän vuoksi lanka voidaan tullille esittäessä tunnistaa 90 ryhmän lääketieteelliseksi kojeeksi tai laitteeksi.
                  Luokittelu nimikkeeseen 9021 ei tule kyseeseen, koska lankaa ei istuteta kehoon vamman tai vajavuuden kompensoimiseksi, vaan se poistetaan hoitotoimenpiteen jälkeen.
                  Sen vuoksi tuote on luokiteltava CN-koodiin 9018 39 00 johtolangaksi (ks. harmonoidun järjestelmän selitykset, nimike 9018, I ryhmä).
               
            
                  
                              4.
                           
                           
                              Käsikäyttöinen paineistuslaite, joka on valmistettu erikoislujasta polykarbonaatista ja jossa on manometri ja tilavuusmittari. Siinä on korkean paineen letkuliitin (Luer) ja sillä voidaan pumpata ilmaa tarkasti säädetyllä enintään 20 normaali-ilmakehän (atm) paineella.
                              Laitetta on tarkoitus käyttää lääketieteellisessä ympäristössä pallokatetrien täyttämiseen ja tyhjentämiseen.
                              Manometriä käytetään pallokatetrin sisäpaineen seuraamiseksi, kun palloa täytetään tai tyhjennetään ja leikkauksen aikana.
                              Tilavuusmittari ilmaisee katetrin sisään paineen avulla viedyn nesteen määrän (enintään 20 ml) ja myös pallon tyhjentyessä vapaasti ulosvirtaavan nesteen määrän.
                              Paineistuslaite voidaan liittää pallokatetriin Luer-liitännällä.
                              Laitetta käytetään vain yhdessä potilaassa, ja se heitetään pois hoitotoimenpiteen jälkeen.
                              Tavara esitetään tullille pakkauksessa ja steriloituna.
                           
                        
                      (1) Ks. kuva 4
               
               
                  9018 90 84
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 9018, 9018 90 ja 9018 90 84 nimiketekstien mukaisesti.
                  Koska katetriin viedään paineen avulla vähäinen määrä nestettä, joka tämän jälkeen virtaa vapaasti ulos, laitteella ei nosteta eikä muulla tavoin siirretä nesteitä jatkuvasti (ks. harmonoidun järjestelmän selitykset, nimike 8413, 1 kohta). Sen vuoksi luokittelu nimikkeen 8413 nestepumpuksi ei tule kyseeseen.
                  Tavaran objektiivisten ominaisuuksien eli sen suunnittelun, tarkan paineensäädön, käytetyn nestemäärän vähäisyyden ja Luer-liitännän yhdistelmän vuoksi tavara voidaan tullille esitettäessä tunnistaa 90 ryhmän lääketieteelliseksi kojeeksi tai laitteeksi (ks. harmonoidun järjestelmän selitykset, nimike 9018, 5 kohta).
                  Luokittelu nimikkeeseen 9021 ei tule kyseeseen, koska tavaraa ei pidetä mukana, kanneta eikä istuteta kehoon vamman tai vajavuuden kompensoimiseksi.
                  Sen vuoksi tuote on luokiteltava CN-koodiin 9018 90 84 lääketieteessä, myös hammas- tai eläinlääketieteessä tai kirurgiassa, käytettäväksi muuksi kojeeksi ja laitteeksi.
               
            
         Kuva 1
      
      
         Kuva 2
      
      
         Kuva 3
      
      
         Kuva 4
      
      
         (1)  Kuvat ovat ainoastaan ohjeellisia.